open-index/open-wikipedia-markdown huggingface dataset:
Helgardert?

***Helgardert?*** (orig: *Fail-Safe*) er en amerikansk politisk thriller- og dramafilm fra 1964 regissert av Sidney Lumet. Filmen er satt til den kalde krigen. Ved en feiltakelse sender det amerikanske forsvaret flere bombefly med atomvåpen mot Sovjetunionen. Katastrofen er et faktum og myndighetene må fatte et svært sjokkerende avgjørelse. Hovedrollene spilles av Dan O'Herlihy, Henry Fonda og Walter Matthau. Filmen er basert på Eugene Burdick og Harvey Wheelers roman med samme tittel fra 1962. 

## Handling
En teknisk feil ved Pentagons strategiske kontrollsystem fører til at en B-58-skvadron blir beordret til å sette kursen mot Moskva for å angripe byen med atomvåpen. Før myndighetene rekker å tilbakekalle ordren har skvadronen rukket å passere sitt «fail-safe»-område; noe som innebærer at ordren er ugjenkallelig. Mannskapet er i denne fasen trenet til å ignorere alle kontraordre på grunn av faren for at de kan komme fra Sovjet og ikke de amerikanske myndighetene. Til tross for mye bestrebelser fra både amerikanske og sovjetiske myndigheter klarer ett av bombeflyene å angripe Moskva slik at byen utslettes. Krisen mellom de to supermaktene er total og i desperasjon beslutter den amerikanske presidenten å gjøre noe som sjokkerer alle. Han beordret at USAs største by, New York, skal utslettes med atomvåpen i håp om å forhindre at Sovjetunionen slår tilbake og dermed utløser en global atomkrig.

## Om filmen
*Fail-Safe* har flere likhetstrekk med samtidige filmer som *[[Dr. Strangelove]]*, og til en viss grad *[[The Bedford Incident]]* (1965).

En TV-versjon kom i 2000, med blant annet med Richard Dreyfuss og George Clooney i noen av de ledende rollene. 

### Anmelderne og publikum
*Fail-Safe* ble godt mottatt av filmanmelderne, noe  som gjenspeiles i at den har oppnådd hele 95 % på Rotten Tomatoes.

Publikum i USA sviktet filmen. Mange mener at det var på grunn av at den satiriske *[[Dr. Strangelove]]* ble lansert like før. Mange klarte dermed ikke å ta den seriøst.

## I rollene
*Henry Fonda – the President 
*Dan O'Herlihy – Brig. Gen. Warren A. Black ("Blackie")
*Walter Matthau – Prof. Groeteschele 
*Frank Overton – Gen. Bogan 
*Ed Binns – Col. Jack Grady 
*Fritz Weaver – Col. Cascio 
*Larry Hagman – Buck, Presidents oversetter
*William Hansen – Defense Secretary Swenson 
*Russell Hardie – Gen. Stark 
*Russell Collins – Gordon Knapp 
*Sorrell Booke – Congressman Raskob 
*Nancy Berg – Ilsa Woolfe 
*Dom DeLuise – Sgt. Collins 
*Frieda Altman – Mrs. Jennie Johnson 
*Hildy Parks – Betty Black 
*Janet Ward – Helen Grady 
*Louise Larabee – Mrs. Cascio
*Dana Elcar – Mr Foster

## Referanser


## Eksterne lenker
*
Hovedkvarteravtale

En internasjonal organisasjon må ha en **hovedkvarteravtale** med den stat der organisasjonen har sitt faste hovedkvarter for å sikre organisasjonen diplomatisk immunitet og de ansatte privilegierprivilegium. Også andre enheter kan ha hovedkvarteravtale, et eksempel er frihandelsforbundet EFTA og ulike interimorganisasjoner.
Treningsleir

En **treningsleir** er et samlingssted hvor en trener til et eller annet formål.

I dag er treningsleir mye brukt i relasjon til idrett, men det brukes også om militære og paramilitære leire. 

Innen idrett er en treningsleir ofte både en sportslig og sosial leir. Formålet med leirsamlinger er å benytte seg av mer tilrettelagte forhold samtidig som man kan få en mer helhetlig gruppe. Mange norske fotballklubber i de øverste divisjonene har treningsleir i La Manga i vintersesongen. Lag i lavere divisjoner legger ofte treningsleirene til Danmark.
Tachash

**Tachash** er et ord som forekommer i Det gamle testamente i forbindelse med en type skinn. Det tas vanligvis for å være navnet på et dyr. Det er usikkerhet knyttet til hvilket dyr det er tale om.

I forbindelse med byggingen av Tabernakelet står det at dette dyrets skinn ble brukt. De som laget den greske Septuaginta, trakk den slutningen at ordet siktet til fargen på skinnet, men adskillige kommentatorer antar at den oppfatningen er feil. Forskjellige bibeloversettelser har gjengitt ordet på forskjellige måter. Noen oversetter teksten med «lær», «fint lær» eller «fiolett skinn». Flere oversettelser gjengir ordet med delfin. I den engelske King James Version oversettes ordet med grevling. Men mange mener det er sannsynlig at det skal oversettes med sel.
Diachrysia

* større båndmetallfly
* mindre båndmetallfly

**Båndmetallfly** (*Diachrysia* spp.) er en slekt av nattfly som tilhører underfamilien Plusiinae. To arter forekommer i Norge.

## Utseende
Middelsstore (vingespenn 32–39&nbsp;mm for de artene som forekommer i Norge) nattfly, forvingene brunlige med to brede, metallglinsende (ofte gylne) tverrbånd. Forkroppen har en tverrkjøl av høyt oppstående, hårlignende skjell nær framkanten og en dusk over scutellum. Nyre- og ringmerkene er brunkantede, ringmerket ofte delt i to skilte ringer. Bakvingen er grå, lysere ved roten.

## Levevis
De to artene som forekommer i Norge har begge larver som lever på brennesle (*Urtica dioica*). De overvintrer som halvvoksne larver. De voksne sommerfuglene flyr i juni – juli i Norge, lenger sør har de gjerne to generasjoner hvert år.

## Utbredelse
Slekten er utbredt i den palearktiske sone og i Nord-Amerika. I Norge er begge artene nokså vanlige i Sør-Norge bortsett fra på Vestlandet, der de er ganske sjeldne.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien metallfly, Plusiinae
************** Slekten båndmetallfly, *Diachrysia* Hübner, 1821
*************** *[[Diachrysia aereoides]]* (Grote, 1864) – Nord-Amerika
*************** *[[Diachrysia balluca]]* Geyer, 1832 – Nord-Amerika
*************** *[[Diachrysia bieti]]* (Oberthür, 1884) – Tibet
*************** Større båndmetallfly, *Diachrysia chrysitis* (Linnaeus, 1758)
*************** *[[Diachrysia chryson]]* (Esper, 1789) – Europa, Japan
*************** *[[Diachrysia coreae]]* (Bryk, 1949) – Korea
*************** *[[Diachrysia generosa]]* (Staudinger, 1900) – Midtøsten til Afghanistan
*************** *[[Diachrysia leonina]]* (Oberthür, 1884) – Øst-Sibir, Japan
*************** *[[Diachrysia nadeja]]* (Oberthür, 1880) – Europa, Det fjerne østen
*************** mindre båndmetallfly, *Diachrysia stenochrysis* (Warren, 1913)
*************** *[[Diachrysia zosimi]]* (Hübner, 1822) – Europa

## Kilder
* Norges sommerfugler – Nattfly https://web.archive.org/web/20070313195709/http://www.nhm.uio.no/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/d/diachrysia_chrysitis.html
* Fauna Europaea, utbredelsesdatabase for europeiske dyr. http://www.faunaeur.org/ 
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/plusiinae/diachrysia/index.html
## Eksterne lenker
*
EM i turn 1955

Det første **[[europamesterskapet i turn]]** ble arrangert i 1955. I dette mesterskapet var det ingen lagkonkurranse, kun individuelle konkurranser. Kun menn deltok, og mesterskapet ble arrangert i Frankfurt am Main. 

Sovjetunionen dominerte mesterskapet, og fikk de to beste plasseringene sammenlagt, samt til sammen 5 gull i apparatfinalene. Boris Shaklin, som tok til sammen 14 VM-medaljer og 13 OL-medaljer i turn, vant mangekampen. 

## Resultater
### Individuell mangekamp
*Obs:* Frittstående (**FX**), Bøylehest (**PH**), Ringer (**R**), Hopp (**VT**), Skranke (**PB**), Svingstang (**HB**), .

### Apparatfinaler
#### Frittstående

#### Bøylehest

#### Ringer

#### Hopp

#### Skranke

#### Svingstang

## Medaljeoversikt

## Eksterne lenker
* Gymn Forum – ''1955 European Championships – Men's AA''
* Gymn Forum – ''1955 European Championships – Men's EF''
Anne Marit Godal

**Anne Marit Godal** (født 1972) er bokbransjeleder og redaktør. Godal fikk i januar 2011 jobben som daglig leder for Foreningen Store norske leksikon og sjefredaktør for *[[Store norske leksikon]]*, Norsk biografisk leksikon og Kunnskapsforlagets Store Medisinske Leksikon. Da hun overtok sto leksikonene i fare for nedlegging. I hennes periode som sjefredaktør ble driften modernisert, innholdet oppdatert, og den videre finansieringen sikret gjennom støtte fra statsbudsjettet og universitetene. Hun ble i november 2016 etterfulgt av Erik Bolstad.

Fra 2003 til 2010 bygde Godal opp litteraturorganisasjonen Leser søker bok, blant annet med søketjenesten boksøk.no og bok-til-alle-bibliotekene, som mottok Folkeopplysningsprisen og Jonasprisen.

Godal har fra 2017 arbeidet ved Inspiria science center og Litteraturhuset Fredrikstad, og satt fra 2019 i styret for Litteraturhuset i Oslo. Hun er skribent i Lille norske leksikon, og gav i 2018 ut diktantologien *Alt skal bli forandra snart. 100 norske dikt om fellesskap og kamp*, sammen med medredaktør Leif Høghaug.

Godal har hatt en rekke verv i organisasjoner som Arbeidernes ungdomsfylking, Framfylkingen, Arbeiderpartiet, Nei til EU, Norsk Målungdom, Noregs Mållag, i nyere tid bl.a. som leder av Utøya-veteranene og av Arbeiderbevegelsens kulturnettverk, og som nestleder for Fredrikstad Arbeiderparti. Fra 2019 er hun folkevalgt for Arbeiderpartiet i Fredrikstad.

Godal er utdannet statsviter fra Universitetet i Oslo og Aarhus universitet. Hun er barnebarn av tidligere leder av Bygningsarbeiderforbundet, Odin Rønbeck, datter av Sissel Rønbeck og Bjørn Tore Godal, og mor til Maika Marie Godal Dam.

## Referanser


## Eksterne lenker
*
Laura Nyro

**Laura Nyro** (født **Laura Nigro** 18. oktober 1947, død 8. april 1997) var en amerikansk komponist, låtskriver, vokalist og pianist. Hennes musikkstil var en distinktiv blanding av popmusikk, jazz, gospelmusikk, rhythm and blues, show tunes og rock.

Hun var best kjent, og hadde størst kommersiell suksess, som komponist og låtskriver fremfor musiker. Mellom 1968 og 1970 hadde flere andre musikere store hits med hennes sanger: The 5th Dimension med «Blowing Away», «Wedding Bell Blues», «Stoned Soul Picnic», «Sweet Blindness», «Save The Country» og «Black Patch»; Blood, Sweat & Tears og Peter, Paul & Mary med «And When I Die»; Three Dog Night med «Eli's Coming» og Barbra Streisand med «Stoney End», «Time and Love» og «Hands off the Man (Flim Flam Man)». Ironisk nok var Nyros bestselgende single hennes innspilling av Carole King og Gerry Goffins «Up on the Roof».

## Diskografi
### Studioalbum
* 1967 – *More Than a New Discovery* (senere gjenutgitt som *Laura Nyro* i 1969, og som *The First Songs* i 1973)
* 1968 – *Eli and the Thirteenth Confession* (gjenutgitt og «remastered» med bonusspor i 2002, Columbia)
* 1969 – *New York Tendaberry* (gjenutgitt og «remastered» med bonusspor i 2002, Columbia)
* 1970 – *Christmas and the Beads of Sweat*  
* 1971 – *Gonna Take a Miracle* (med Labelle) (gjenutgitt og «remastered» med bonusspor i 2002, Columbia)
* 1976 – *Smile*
* 1978 – *Nested*
* 1984 – *Mother's Spiritual*
* 1993 – *Walk the Dog and Light the Light*
* 2001 – *Angel in the Dark* (posthumt utgitt album, opptak fra 1994-1995)

### Konsertalbum
* 1977 – *Season of Lights*
* 1989 – *Laura: Live at the Bottom Line*
* 2000 – *Live at Mountain Stage* (opptak fra 1990)
* 2002 – *Live: The Loom's Desire* (opptak fra 1993-1994)
* 2003 – *Live in Japan* (opptak fra 1994)
* 2004 – *Spread Your Wings and Fly: Live at the Fillmore East* 30. mai 1971

### Samlealbum
* ????-   *Laura Nyro-Collections [Sony Europe]*
* 1972 – *Laura Nyro sings her Greatest Hits* (kun utgitt i Japan)
* 1980 – *Laura Nyro: Impressions*
* 1997 – *Stoned Soul Picnic: The Best of Laura Nyro*
* 1999 –  *Premium Best Collection-Laura Nyro*  (kun utgitt i Japan)
* 2000 – *Time and Love: The Essential Masters*

## Referanser


## Eksterne lenker

* 
* 
* 
* Laura Nyros offisielle side
* Laura Nyro-fanforum
* Amerikansk nasjonal biografi
Boksok.no

**Boksok.no** er søkeside for tilrettelagt litteratur i Norge, altså bøker tilpasset ulik leseevne. Boksok.no drives av Leser søker bok.

Boksok oppdateres jevnlig og litt under 100 nye titler legges til årlig (av rundt  årlige bokutgivelser), per 2021 hadde siden litt over  bøker i flere kategorier. Her finnes blant annet 100-lista, som er de 100 mest tilgjengelige bøkene fra hele det norske bokmarkedet. 100-lista oppdateres to ganger årlig og inneholder de nyeste titlene på norsk.

I tillegg til å være en side der personer med ulike lesevansker lett kan finne en bok som passer, brukes også boksøk som søkeverktøy for bibliotekarer og lærere. 

## Innhold
Boksøk har kategorisert bøkene i seks ulike tilretteleggingsformer. Hver kategori har sin fargekode som også brukes som hyllemerker i 250 bibliotek rundt om i landet. De seks kategoriene er delt inn etter tilretteleggingsform og behov.

### Litt å lese
Bøker som kategoriseres som Litt å lese er lettleste bøker som har litt enklere tekst enn hva en vanlig bok har. Det kan være kortere setninger, få lange ord med konsonantopphopninger og få fremmedord. Det grafiske oppsettet er også luftigere. Større linjeavstand, løs høyremarg og aktiv linjedeling er med på å gjøre boka lettere å lese. 
Disse bøkene henvender seg til dyslektikere, leseuvante, nye i Norge og andre som kunne tenke seg en rask og lettlest bok.  

### Enkelt innhold
Enkelt innhold-bøkene har enkel tekst og enkelt innhold. I tillegg til at teksten er lett å lese er også temaet i boka enkelt å forstå.

Mange av bøkene i denne kategorien er illustrert med tydelige illustrasjoner eller fotografier. Disse bøkene henvender seg til mennesker med utviklingshemming, personer med demens eller andre som ikke kan lese mellom linjene. 

### Storskrift
Storskrift-bøkene har en stor font/skriftsnitt. Bøkene er ellers ikke tilrettelagt. Bøkene henvender seg til synshemmede. 

### Punktskrift og følebilder
Punktskrift er et skriftspråk for blinde og sterkt synshemmede. Sammen med følebilder kan bøkene vekke nysgjerrighet og gi gode leseropplevelser. Bøkene henvender seg til synshemmede, personer med sammensatte funksjonshemminger og andre som liker å se verden gjennom fingrene. Bøkene har også vanlig tekst. Dette gjør det mulig å lese bøkene sammen.  

### Tegnspråk og tegn til tale
Tegnspråk er et visuelt språk. Det har sin egen grammatikk og syntaks. Tegnspråk blir brukt av døve og personer med sterk hørselshemming. Tegnspråk og NMT (Norsk med tegnstøtte) er norske tegn. Bøkene inneholder illustrasjoner av tegn i tillegg til vanlig tekst.  Tegnspråk-bøker er bøker på DVD eller CD-ROM. Bøkene henvender seg til personer med hørselshemming. 

### Bliss og piktogram
Ikke alle forstår vanlige bokstaver. Bliss og piktogram er to ulike språk som skriver ord og ikke bokstaver. Mange med ulike funksjonshemminger syns symbolspråk er lettere å forstå enn vanlige bokstaver. Bøkene henvender seg til funksjonshemmede som forstår symbolspråk. Bøkene har også vanlig tekst. Dette gjør det mulig å lese bøkene sammen

## Eksterne lenker
* Boksok.no
Emil Hornemann

:*Kan navnlig forveksles med komponistene [[Emil Horneman]] og [[Chr. Fr. Emil Horneman]].

*'Emil Hornemann*' (1810–1890) var en dansk lege, kjent for sine hygienereformer og mot alkoholmisbruk i Danmark.

Han besøkte [[England]] for å granske helseproblemene oppstått etter [[den industrielle revolusjon]] og de lokale legers helsetiltak. I [[København]], der han virket fra 1841, begynte han å sette ut sin lærdom i livet. Det var imidlertid først etter [[Kolerapandemien i 1846–1860|kolera]]epidemien at hans forslag fant gehør. Det førte blant annet til endringer av byggeforskriftene. Han gav uttrykk for sine tanker gjennom den forening han hadde stiftet, Lægeforeningen mod Koleraens Udbredelse. Den stod også bak oppføringen av [[Lægeforeningens Boliger]].
 
Danmarks første arbeidsmiljølov (1873) skyldtes blant annet Hornemans hans beskrivelse av barnearbeidet i industrien.



== Referanser ==
<references />

== Kilder ==
* Jul. Petersen, "Hornemann, Claus Jacob Emil", i: [[C.F. Bricka]] (red.), *Dansk Biografisk Lexikon*, København: [[Gyldendal (Danmark)|Gyldendal]] 1887-1905.
* Carøe og Selmer, *Den danske Lægestand*, 6. Udg. 
* *Illustreret Tidende* XXXI, Nr. 39. 
* *Ugeskrift for Læger* 4. række XXII, 16 ff. 
* *Bibliotek for Læger* 7. række I, 332 f. og 404 ff. 
* *Tidsskrift for Sundhedspleje* 1. række, II. 
* J. Petersen, *Koleraepidemierne''.
Trond Øyen

**Trond Øyen** (født 26. desember 1929, død 12. juli 1999) var en norsk fiolinist fra Vardø, anerkjent som en av landets ledende i sin tid.

Etter å ha vokst opp i Mosjøen studerte han i Oslo under Alf Sjøen og Bjarne Brustad (1945).
Under Ernst Glaser studerte han fram mot offentlig debutkonsert med Guttorm Skjerven som akkompagnatør i (1954). Han vikarierte jevnlig i Kringkastingsorkestret, Nationaltheatrets orkester (1957) og Den Norske Operas orkester (1958). Gjennom årene opptrådte han flere ganger med soloprogram i NRK radio. Under professor Henry Holst og kgl. kapelmusikus Henrik Sachsenskjold studerte han videre i København. Med filharmonikeren og solocellisten Karl Andersen studerte han harmonilære.

Hans profesjonelle karrière fant sted i Bergen Filharmoniske Orkester som 2. konsertmester (1960), i Oslo Filharmoniske Orkester som 1. fiolinist (1964). I Filharmonien satt han de siste tyve år av sin virketid som 4. mann i 1. fiolingruppen. med jevnlige opprykk til førstepulten.
Han ble med i Hindarkvartetten (1964) som 2. fiolinist og medvirket som sådan ved flere plateinnspillinger. Som solist gjorde han seg bemerket ved oppføringer av Christian Sindings tre fiolinkonserter og suite i a-moll for fiolin og orkester.

## Priser og tildelinger
* 2.-plass i Prinsesse Astrids musikkpris 1956
* Den 1. Polarsirkelfestivalprisen i 1961 (se Rana kommunes kulturpris)
* A.C. Houens legat 1962

## Referanser
Fort Amber

**Fort Amber** (hindi: अमेर किला, også kjent som **Fort Amer**) ligger på en fjelltopp i Amber, 11&nbsp;km fra indiske storbyen Jaipur i delstaten Rajasthan, India. Borgen ble bygget i det antikke India og er et storslagent orientalsk slott.

## Referanser
EØS-komiteen

**EØS-komiteen** (EEA Joint Committee) er ansvarlig for det løpende samarbeidet i Det europeiske økonomiske samarbeidsområde (EØS). Komiteens funksjon er å godkjenne innføringen av forordninger og direktiver fra EU i de tre EØS-landene som ikke er EU-medlemmer. Den er også et forum for dialog mellom partene i EØS.

Komiteen skal bestå av representanter for avtalepartene. Fra EØS/EFTA-landene møter EU-ambassadørene (de samme som møter i EFTAs faste komité). Fra EU-siden møter tjenestemenn, som regel på direktørnivå, fra EUs utenrikstjeneste (EEAS). EFTAs overvåkingsorgan (ESA) deltar som observatør og kan ta ordet dersom det kommer opp spørsmål som berører organets ansvarsområde. Komiteen møtes vanligvis åtte ganger i året i Brussel.

Beslutninger i EØS-komiteen treffes ved enighet. EFTA-landene må i komiteen opptre med et felles standpunkt overfor EU.

EØS-komiteen hadde per 2021 fem underkomiteer med arbeidsområder tilsvarende underkomiteene i EFTAs faste komité. De fire underkomiteene som er knyttet til fritt varebytte, fri bevegelse av tjenester, kapital og personer, samt tilstøtende områder er slått sammen til én komité for å kunne vurdere sakene i en bredere sammenheng. I tillegg er det en underkomité for rettslige og institusjonelle spørsmål.  

På ekspertnivå er det etablert et trettitalls arbeidsgrupper på EØS/EFTA-siden innenfor de ulike saksfelt. Det kan også etableres ad-hoc grupper i forbindelse med behandling av enkeltsaker som ikke hører naturlig inn under en av arbeidsgruppene.

EØS-komiteen var opprinnelig et interimorgan i EFTA, som ble opprettet i forbindelse med EØS-forhandlingene 1989–1991 for å koordinere nye EU-direktiver med EFTA-landenes lovgivning. Etter at Sveits hadde forkastet EØS-avtalen, fortsatte de øvrige EFTA-land koordineringen frem til Finland, Sverige og Østerrike ble EU-medlemmer 1. januar 1995.  Det juridiske grunnlag for EØS-komiteen er nå avtale av 29. desember 1994 mellom Norge og Island, som i fortalen henviser til Korfuavtalen.  EFTA-sekretariatet utarbeider dokumenter for EFTAs faste komite. Disse dokumentene dekker også EØS-komiteen som ikke har noe eget sekretariat.

## Referanser


## Eksterne lenker
* EEA Joint Committee – EFTA
Bok til alle-bibliotek

**Bok til alle-bibliotek** er bibliotek som kan formidle litteratur til alle som har vansker med å lese vanlig tekst.
Alle bok til alle-bibliotek har ofte egen hylle med tilrettelagt litteratur. Bøkene i denne hylla er delt inn i kategorier med ulik grad av tilrettelegging.   

Bok til alle-biblioteka får støtte fra organisasjonen Leser søker bok. Over 346 folkebibliotek og 30 fengselsbibliotek formidler Bok til alle.  Disse organiserer igjen frivillige leseombud som leser høyt for folk som ikke kan lese. 

## Årets bok til alle bibliotek
Leser søker bok kårer hvert år Årets bok til alle-bibliotek. 
Utmerkelsen går til et Bok til alle-bibliotek som har gjort en særskilt god innsats for å nå lesere som leser i motvind. 
Prisen består av et diplom og en pengepremie.  

*2007 Moss bibliotek
*2008 Klepp bibliotek
*2009 Narvik bibliotek
*2010 Nordtvedt filial, Deichmanske bibliotek
*2011 Tromsø bibliotek og byarkiv
*2012 Nord-Odal bibliotek 
*2013 Enebakk bibliotek
*2015 Molde bibliotek
*2016 Søgne bibliotek
*2017 Tana bibliotek
*2018 Deichman Bjerke
*2019 Audnedal bibliotek
*2020 Klepp bibliotek

## Se også
* Leser søker bok

## Referanser
Leseombud

**Leseombud** er mennesker som leser høyt for mennesker som ikke leser selv f.eks fordi de er svaksynte, blinde, har nedsatt funksjonsevne eller av andre grunner ikke klarer å lese. 

Leseombudet kan være frivillig eller tilsatt ved en institusjon. Leseombuda er organisert av såkalte Bok til alle-bibliotek, som får støtte fra Leser søker bok for å formidle bøker til alle som har vansker med å lese vanlige bøker.
Leshem

**Leshem** er i Det gamle testamente betegnelsen på en av edelsteinene som inngikk i yppersteprestens drakt. Man er usikker på hvordan dette ordet skal oversettes.

Noen har forsøkt å identifisere steinen med for eksempel opal eller turmalin. Men dette kan ikke bekreftes. Noen gjengir derfor ordet uoversatt med «lesjem-stein».
Cross Road

***Cross Road*** er et samlealbum av hardrock-bandet Bon Jovi, utgitt i 1994.

Albumet ble bestselger i Storbritannia i 1994.

## Sporliste
#«Livin’ on a Prayer» – 4:11 
#«Keep the Faith» – 5:46 
#«Someday I'll Be Saturday Night» – 4:39 
#«Always» – 5:53 
#«Wanted Dead or Alive» – 5:08 
#«Lay Your Hands on Me» – 5:59 
#«You Give Love a Bad Name» – 3:43 
#«Bed of Roses» – 6:34 
#«Blaze of Glory» – 5:40 
#«In These Arms» – 5:19 
#«Bad Medicine» – 5:16 
#«I'll Be There for You» – 5:43 
#«In and Out of Love» – 4:24 
#«Runaway» – 3:50 
#«Never Say Goodbye» – 4:49

### Bonus-DVD
#«The Radio Saved My Life Tonight» 
#«Wild in the Streets»
#«Diamond Ring»
#«Good Guys Don't Always Wear White»
#«The Boys Are Back in Town»
#«Edge of a Broken Heart»
#«Postcards from the Wasteland» (Demo) 
#«Blood on Blood» (Live) 
#«Let It Rock» 
#«Starting All Over Again» 
#«Blood Money» (Live) 
#«Save a Prayer» 
#«Lucky» (Demo) 
#«Why Aren't You Dead?»
#«Raise Your Hands»

## Eksterne lenker
*
Haukipudas

**Haukipudas** er en tidligere kommune i landskapet Norra Österbotten i Finland. Den grenset til kommunene Karlö, Ijo, Kiminge, Uleåborg og Yli-Ii. Kommunen var enspråklig finsk. Haukipudas hadde .

1. januar 2013 ble Haukipudas og kommunene Kiminge, Oulunsalo og Yli-Ii slått sammen med Uleåborg.

## Bilder

Fil:Haukipudas Church 2006 04 30.JPG|Haukipudas kirke
Fil:Rivinletto Light, Haukipudas, Finland, 2009-02-19.jpg|Rivinletto fyr


## Referanser




## Eksterne lenker
*
Mixe

**Mixe** er et innfødt folk i Oaxaca-området. De kaller seg selv *ayüükj'ä'äy*. Navnet mixe er fra nahuatl.

Mixe snakker et språk som tilhører de mixe-zoqueanske språk. Ifølge deres egne tradisjoner var deres forfedre fra Andes og ankom med båt.
DR2

**DR2** er en dansk TV-kanal, eid av Danmarks Radio (DR). Kanalen er, som søsterkanalen DR1, lisensfinansiert. Kanalen er smalere enn DR1. Kanalen startet sine sendinger 30. august 1996. I starten var kanalen imidlertid kun tilgjengelig for kabel- og satellitabonnementer, men fra og med fredag 31. mars 2006 kunne DR2 også mottas via alminnelige antenner med en digital motagerboks.

Blant programmene som sendes på kanalen, finnes kanalens eget nyhetsprogram, ''Deadline''. Det sendes klokken 17.00 og 23.00. På dagtid sender kanalen debatter fra Folketinget. Mange av programmene som vises på kveldstid, vises i reprise på DR1 på dagtid.

## Eksterne lenker
*
Chinantekere

**Chinantekere** er et innfødt folk som bor i Oaxaca-området i Mexico. Språkene deres er tonespråk og tilhører den otomangueanske språkfamilien. Chinantekerne har i  høy grad tatt vare på sine tradisjoner og arbeider blant annet med veving.
Kiminge

**Kiminge** (finsk: *Kiiminki*) er en tidligere kommune i landskapet Norra Österbotten i Finland. Den grenset til kommunene Haukipudas og Uleåborg. Kommunen var enspråklig finsk. Kiminge hadde .

Kommunene Kiminge, Haukipudas, Oulunsalo og Yli-Ii ble 1. januar 2013 slått sammen med Uleåborg.


Fil:Kiiminki Church 2006 05 20.JPG|Kiminge trekirke (1760)
Fil:Koitelinkoski Kiiminki 2006 05 20.JPG|Kiminge älv (fi. *Kiiminkijoki*) 


## Referanser
Valdresmutasjonen

**Valdresmutasjonen** er et arvelig gen som øker sjansen for bryst- og eggstokk-kreft. Det er grunnlag for å tro at genfeilen har oppstått i Valdres, da de fleste som har denne genfeilen kommer derfra.

## Referanser
DR Byen

**DR Byen** er Danmarks Radios hovedkvarter i Ørestaden på Amager ved København i Danmark. Her ble alle DRs aktiviteter i København samlet i 2006 og 2007. Alle DRs medarbeidere flyttet til DR Byen fra Radiohuset på Frederiksberg og TV-Byen i Søborg. DR Byen er et av verdens mest avanserte multimediahus.

DR Byen består av i alt fire deler:

* Del 1 inneholder bl.a. DR Produktion.
* Del 2 inneholder bl.a. DR Nyheder.
* Del 3 inneholder bl.a. P4 København (Københavns Radio) og administrasjonen.
* Del 4 eller DR Koncerthuset – inneholder også bl.a. DR Rytmisk.

De første sendingene fra DR Byen begynte i februar 2006. Den første direktesendingen var underholdningsprogrammet *[[Showtime]]*. Siden begynte DR2s *[[Debatten]]* og *[[Clement Direkte]]* å sende direkte fra de nye lokalene i Ørestaden.

## Referanser


## Eksterne lenker
*
Oulunsalo

**Oulunsalo** er en tidligere kommune i landskapet Norra Österbotten i Finland. Den grenset til kommunene Karlö, Kempele, Limingo, Lumijoki og Uleåborg. Kommunen var enspråklig finsk. Oulunsalo hadde .

Kommunene Haukipudas, Kiminge, Oulunsalo og Yli-Ii ble 1. januar 2013 slått sammen med Uleåborg.

## Vennskapsbyer
* Tanno, Japan (1992)


Fil:Oulunsalo Town Hall 2006 05 06.JPG|Oulunsalo rådhus
Fil:Oulu airport terminal.jpg|Uleåborgs flyplass


## Referanser
Nguyen Thi Binh

**Nguyen Thi Binh** (*Nguyễn Thị Bình*, mest kjent som *Madame Binh*, født 1927 i Sa Dec-distriktet i provinsen Dong Thap i Vietnam) er en vietnamesisk kommunistisk politiker. Hun ble i 1992 Vietnams visepresident.

Hennes bestefar var patrioten Phan Chu Trinh. Hun studerte fransk ved *Lycée Sisowath* og arbeidet som lærerinne i den franske kolonitiden.  

Nguyen ble medlem av Vietnams kommunistparti i 1948 og var medlem i sentralkomitéen for FNL. Hun satt fengslet fra 1951 til 1954 for politisk aktivitet rettet mot det franske kolonistyret. Da hun slapp ut giftet hun seg med en bonde i Mekongdeltaet. De fikk to barn sammen, mens de fortsatt jobbet for undergrunnsbevegelsen mot regimet til Ngô Đình Diệm.

I 1969 ble hun utenriksminister for den provisoriske regjering for Sør-Vietnam, i praksis for FNL-geriljaen under Vietnamkrigen. Hun forhandlet på vegne av FNL under fredsforhandlingene i Paris i 1973. Etter disse forhandlingene trakk USA ut sine styrker, og nordvietnameserne med FNL klarte så å erobre hele Sør-Vietnam i 1975. 

Hun ble utnevnt til Vietnams utdanningsminister 1976, en post hun beholdt til 1987. I 1992 ble hun Vietnams visepresident. Hun beholdt posten til 2002.

Hun ble 4. mars 2009 med i Russelpanelet for Palestina.

## Referanser
Nokas (film)

***Nokas*** er en norsk dramafilm med premiere 1. oktober 2010. Den ble regissert av Erik Skjoldbjærg. Forfatteren Christopher Grøndahl har idé og manus til filmen, som handler om NOKAS-ranet i Stavanger 5. april 2004. 

Familien til politimannen som døde under ranet har ikke autorisert filmen.

I heftet *Norwegian Films 2009*, utgitt av Norsk filminstitutt, fikk filmen tittelen *08:17*. Dette var en arbeidstittel som ble brukt dels for å ikke avsløre prosjektet før det ble kjent for pressen, dels av andre grunner.

## Handling
Filmen tar for seg hendelsene tidsrommet mellom kl. 03.00 og kl. 08.30 den 5. april 2004, da elleve bevæpnede menn ranet tellesentralen til Nokas (Norsk Kontantservice) i Stavanger. Etter planen skulle ranet kun ta åtte minutter. Ranerne brukte imidlertid lang tid på å komme seg inn i hvelvet, og til slutt kom det til konfrontasjon mellom ranerne og politiet der en politimann ble drept. Gjerningsmennene kom seg unna med 57,4 millioner kroner i ransutbytte.

## Mottagelse
Filmen ble svært godt mottatt blant norske filmkritikere og publikum. Filmen vant to priser under Amandaprisen 2011 og to priser under Kanonprisen 2010.

## Kinobesøk
Filmen ble sett av  personer da den gikk på kino høsten 2010. Den var den tredje mest sette norske spillefilmen i 2010, etter Knerten og Trolljegeren. Filmen var den tiende mest sette spillefilmen totalt i det norske kinoåret 2010.

## Piratkopiering
Den 24. oktober 2010 ble Nokas-filmen lagt ut til ulovlig nedlasting på The Pirate Bay. Samme dagen ble filmen lastet ned  ganger. Et par dager senere havnet den samme kopien av filmen på det lukkede nettverket Norbits. Advokater har blitt satt på saken, og Per Ellingsen, nordisk videodirektør i Sandrew Metronome, sa at saken skulle bli politianmeldt. Saken ble senere henlagt.

## Medvirkende
* Tov Sletta i rollen som David Toska
* Frode Winther Gunnes i rollen som Kjell Alrich Schumann
* Francis Gamble i rollen som Axel 
* Morten Håland i rollen som Erik Håland
* Geir Høyseth i rollen som Erling Havnå
* Morten Larsen i rollen som Arne Sigve Klungland
* Marit Synnøve Berg i rollen som Beate
* Jeton Jajovski i rollen som Jusuf Hani
* André Eriksen i rollen som Thomas Thendrup
* Lirik Sahiti i rollen som Ikmet Kodzadziku
* Thomas Berhane i rollen som Metkel Betew
* Lars Morten Skaiaa i rollen som Johnny Thendrup

## Priser og nominasjoner
* Kanonprisen 2010:
** Beste klipp – Frida Eggum Michaelsen
** Beste nyskapning – Erik Skjoldbjærg
** Øvrige nominasjoner:
*** Beste regi – Erik Skjoldbjærg
*** Beste manus – Christopher Grøndahl
*** Beste foto – 
* Amandaprisen 2011:
** Beste manus – Christopher Grøndahl
** Beste regi – Erik Skjoldbjærg
** Øvrige nominasjoner:
*** Beste norske kinofilm
*** Folkets Amanda (første finalerunde)
* Arras Film Festival 2011: Atlas d'Or – Grand Prix du Jury

## Referanser


## Eksterne lenker
* 
*
Tyrnävä

**Tyrnävä** er en kommune i landskapet Norra Österbotten i Finland. Den grenser til kommunene Kempele, Limingo, Muhos og Uleåborg. Kommunen er enspråklig finsk. Tyrnävä hadde .

1. januar 2001 ble mesteparten av Temmes kommune og en mindre del av Limingo kommune slått sammen med Tyrnävä.


Fil:Tyrnava Libarary 20080810.JPG|Biblioteket i Tyrnävä
Fil:Tyrnava Church 2006 05 06.JPG|Tyrnävä kirke (1873)
Fil:Temmes Church 2006 07 27.JPG|Temmes kirke (1767)


## Referanser
Steyr M1912

**Steyr 9mm M.12 Steyr RepetierPistole** (sivilt navn: **Steyr-Hahn Pistole**) er en østerriksk-ungarsk pistol.

Den ble designet i 1911 og produsert av Osterreichische Waffenfabrik Steyr fra 1912 til 1919. Deler ble produsert og pistoler satt sammen hos Fegyver es Gepgyar Reszvenytarsasag i Budapest. Den var standardpistol for det militære i dobbeltmonarkiet Østerrike-Ungarn i første verdenskrig, og ble også brukt av tyske Wehrmacht under andre verdenskrig, da de bygget om 60,000 pistoler til 9 x 19 mm Luger i 1938.

Spesielt med pistolen er matingen som foregår ovenfra og ned inn i et integrert våpenmagasin som er inni skjeftet. Omtrent 300 000 pistoler ble laget. Den var laget for ammunisjon i kaliber 9 x 23 mm Steyr, men også et mindre antall ble produsert i 9 x 19&nbsp;mm Luger, blant andre et parti med 10 000 pistoler til den bayerske hær.

## Referanser


## Eksterne lenker
* Steyr 9mm M.12 Steyr RepetierPistole
Kestilä

**Kestilä** er en tidligere kommune i landskapet Norra Österbotten i Finland. Kestilä var enspråklig finsk.

Den 1. januar 2009 ble Kestilä og nabokommunene Pulkkila, Piippola og Rantsila slått sammen til den nye Siikalatva kommune. Ved sammenslåingen hadde Kestilä kommune et landareal på 601,44&nbsp;km² og  innbyggere per 31. desember 2008.

## Referanser
Joseph Stilwell

**Joseph Stilwell** (født 19. mars 1883 i Palatka i Florida i USA, død 12. oktober 1946 i San Francisco) var en amerikansk militær. Han ble utnevnt til firestjerners general i 1944.
## Liv og virke
Stilwell, som talte utmerket kinesisk og japansk, ble tidlig utlånt av amerikanerne og plassert stabssjef hos den kinesiske generalen og politiske lederen Chiang Kai-shek. Han fikk tilnavnet *Vinegar Joe* (Eddiks-Joe) og manglet etter mange samtidige enhver form for takt og tone. Samarbeidet med Chiang ble preget av store vanskeligheter. Hans militære begavelse, mot og taktiske sinn var derimot ubestridt, noe han viste langs Burmaveien og under slaget om Yunnan-Burma-veien, og han dessuten gjorde stor innsats for å fremme utvikling både i Kina og i Burma. 

Han ble mer og mer kritisk til Chiang Kai-sheks ledelsesstil og korrupsjonen som rådet i Kuomintangpartiet og -hæren; hans kritikk nådde også Washington, men det gjorde også beretninger om hans udiplomatiske væremåte. Han kom også i et motsetningsforhold til sin landsmann, general Claire Lee Chennault, som også var stasjonert ved den kinesiske krigshovedstaden som leder av flyverkorpset Flying Tigers. Slik kan den politiske ledelsen i USA kanskje ha blitt ledet til å se bort fra de klager og forslag han selv fremførte mot den kinesiske ledelse. Stillwell arbeidet for at general Chiang måtte samarbeide med Mao Zedong og for amerikansk støtte til Maos styrker i kampen mot japanerne under annen verdenskrig.

Etter hvert ble Stilwell omplassert. Mot slutten av Stillehavskrigen ble han leder for den amerikanske tiende armé, etter at dens øverstkommanderende falt i kampene på Okinawa.

## Referanser


## Litteratur
* David Rooney: *Stilwell the Patriot: Vinegar Joe, the Brits and Chiang Kai-Shek*, Greenhill Books, Juli 2005, ISBN 1-85367-632-2
* Barbara Tuchman: *Stilwell and the American Experience in China, 1911-45*, 1971
Taivalkoski

**Taivalkoski** er en kommune i landskapet Norra Österbotten i Finland. Den grenser til kommunene Kuusamo, Posio, Pudasjärvi og Suomussalmi. Kommunen er enspråklig finsk. Taivalkoski hadde .

## Referanser


## Eksterne lenker
* 


Fil:Taivalkoski Church 2007 07 27.JPG|Taivalkoski kirke
Fil:Jalavan kauppa Taivalkoski 2007 07 27.JPG|Trehus i Taivalkoski
Fil:Taivalkoski Rautatieasema.jpg|Taivalkoski jernbanestasjon
Pensjonspoeng

**Pensjonspoeng** er en faktor som brukes ved beregning av tilleggspensjon som del av flere ytelser fra folketrygden eller NAV.

Man opptjener pensjonspoeng kun av pensjonsgivende inntekt. Pensjonsgivende inntekt fastsettes av skatteetaten. Pensjonspoeng beregnes av inntekt på mer enn 1G (Grunnbeløpet i folketrygden). Årets gjennomsnittlige G benyttes for å beregne pensjonspoeng. De opptjente pensjonspoengene er grunnlaget for hva man vil få i tilleggspensjon blant annet som del av alderspensjon men også andre ytelser fra folketrygden.

Man kan starte å opptjene pensjonspoeng det året man fyller 13 år. Det siste mulige opptjeningsåret er det året man fyller 75 år. Før året 2010 var nedre og øvre aldersgrense 17 og 69 år. Dette er spesifisert i folketrygdloven §§ 3-12 til 3-15.

## Beregning

Man får null (minimal) pensjonspoeng for alt inntekt under 1G. Man opptjener fulle pensjonspoeng for inntekt mellom 1G opptil 6G som følger:

Pensjonspoeng = {Inntekt \over G} - 1 .

For inntekt mellom 6G og 12G øker pensjonspoeng saktere med inntekten:
: Pensjonspoeng = 3 + {1\over3} {Inntekt \over G} . 
For inntekt lik 12G eller mer blir pensjonspoeng (maksimal) lik 7,0.

### Regneeksempel

For inntektsåret 2014 var gjennomsnittlig G lik kr 87 328 . En pensjonsberettiget inntekt på  400&nbsp;000 = 4,58G i det året ga dermed:
 
::Pensjonspoeng = (400000/87328) - 1 = 3,58 .


Hvis man i 2014 tjente 12G = kr 1 047 936 eller mer fikk man da 7 pensjonspoeng:

::Pensjonspoeng = 3 +  {1 \over 3} (1047936/87328) = 7,0 . 

## Se også
*Folketrygd generelt
*Folketrygden (Norge)

## Eksterne lenker
* Pensjon  på NAV
Stephen Greenblatt

**Stephen Jay Greenblatt** (født 7. november 1943 i Boston) er en amerikansk litteraturviter, professor først ved Berkeley, og siden 1997 ved Harvard University.

Greenblatt lanserte begrepet nyhistorisme, av ham selv beskrevet som en «kulturpoetikk». Dette er en skole innen litteraturtolkningen som innebærer å tolke fenomener ut fra deres historiske kontekst, til forskjell fra dominerende tekstbaserte tolkningsteorier som semiotikk og narratologi. Greenblatt regnes som en av samtidens fremste eksperter på William Shakespeare og renessanselitteraturen.

Greenblatts Shakespeare-biografi *Will in the World* var på New York Times' bestselgerliste i ni uker og han vant Pulitzerprisen i sakprosa i 2012 og National Book Award for boka *The Swerve: How the World Became Modern*. Han ble i 2016 tildelt Holbergprisen.

## Bibliografi (utvalg)
; Oversatt til norsk
* *Mot en kulturens poetikk* i *Moderne litteraturteori* Universitetsforlaget 2003 (originaltittel: *Towards a poetics of culture*)  ISBN 9788215004792

; På engelsk 
* *Three Modern Satirists: Waugh, Orwell, and Huxley* (1965)
* *Sir Walter Ralegh: The Renaissance Man and His Roles* (1973)
* *Renaissance Self-Fashioning: From More to Shakespeare* (1980)
* *Shakespearean Negotiations: The Circulation of Social Energy in Renaissance England* (1988)
* *Learning to Curse: Essays in Early Modern Culture* (1990)
* *Marvelous Possessions: The Wonder of the New World* (1992)
* *Redrawing the Boundaries: The Transformation of English and American Literary Studies* (1992)
* *The Norton Shakespeare (1997)
* *Practicing New Historicism* (med Catherine Gallagher)(2000)
* *Hamlet in Purgatory* (2001)
* *Will in the World: How Shakespeare Became Shakespeare* (2004)
* *The Greenblatt Reader'' (2005)

## Referanser
Bowenia

* *[[Bowenia serrulata]]* 
* *[[Bowenia spectabilis]]* 

***Bowenia*** er en slekt av konglepalmer i familien Stangeriaceae, og består av to kjente og to utdødde arter i Queensland i Australia.

Forskjellen mellom *Bowenia* og «naboslekten» *Stangeria* er at sistnevnte har en tydelig midtribbe langs senter av bladene, mens *Bowenia* ikke har noen slik uttalt midtribbe. Ellers har begge slektenes arter store blader som er flikete og minner om bladene til visse arter av bregner.

***Bowenia spectabilis*** har sprikende, rette bredellipsede bladfliker, og brukes som potteplante. ***Bowenia serrulata*** har litt tetteresittende, bøyde eller svingte bladfliker. begge artene vokser i regnskog og krever fuktig, varmt klima.

Det er ikke umulig at slekten kan ha uoppdagede arter utover disse to. Den fossile arten *Bowenia eocenica* fra eocen er funnet i en kullgruve i Victoria, Australia, og *Boweina papillosa* er kjent fra fossile avsetninger i New South Wales. Begge fossilartene er fra eocen, og består av avtrykk av bladverk.

## Taksonomi
Den taksonomiske plasseringen av Bowenia-slekten i familien Stangeriaceae, og de 3 kjente  artene totalt innenfor denne familien, omfatter:

* Underklasse: Cycadopsida, 11 slekter, 300-305 arter
** Orden: Konglepalmer (Cycadales) 
*** Stangeriafamilien (Stangeriaceae), 2 slekter, 3 arter
**** Slekten *[[Stangeria]]*
***** *[[Stangeria eriopus]]* – Sør-Afrika, Mosambik
**** Slekten ***Bowenia***
***** *[[Bowenia serrulata]]* – Queensland, Australia
***** *[[Bowenia spectabilis]]* – Queensland, Australia
***** *Bowenia eocenica* (utdødd)
***** *Boweina papillosa* (utdødd)

## Eksterne lenker
*
Sam’s Town

***Sam's Town*** er et studioalbum fra det amerikanske rockebandet The Killers. 

Musikkalbumet ble utgitt 3. oktober 2006.

## Sporliste

## Eksterne lenker
*
Patrick Wilson

**Patrick Joseph Wilson** (født 3. juli 1973) er en Tony-, Emmy- og Golden Globe-nominert amerikansk teater- og filmskuespiller og sanger.

## Karriere
Wilson fikk mange rosende kritikker for sin skuespill i HBO mini-serien *[[Angels in America]]* fra 2003. Han fikk både en Golden Globe nominasjon og en Emmy nominasjon for Beste Birolle. Han spilte Joe Pitt, en Mormoner, Republikaner og seksuelt forvirret advokat.

Etter det spilte han i *The Alamo* i 2004. Det samme året var han med i *[[The Phantom of the Opera (2004)|The Phantom of the Opera]]*. Han spilte der sammen med Gerard Butler og Emmy Rossum. I 2006 var han med i filmen *[[Running with Scissors]]* som Michael Shephard. I 2008 spilte han i *[[Lakeview Terrace]]* som Chris Mattson sammen med Samuel L. Jackson, Kerry Washington og Jay Hernandez.

Wilson spiller Nite Owl II i 2009 filmen *[[Watchmen (film)|Watchmen]]* basert på den prisbelønte tegneserien *[[Watchmen]]* med samme navn. For denne rollen måtte han legge på seg masse fett, etter at han spilte inn scener som den noe slankere Nite Owl II. Filmen inneholdt bl.a Wilson og Malin Åkerman i flere nakenscener sammen. I 2015 opptrådte han i thrilleren Home Sweet Hell sammen med Katherine Heigl.

## Filmografi

## Teaterstykker og musikaler
* *Carousel* (musical) 1996 (National Tour – Billy Bigelow)
* *Bright Lights, Big City* (musical) 1999 (Off-Broadway – Jamie)  (Drama League Award)
* *Gershwins' Fascinating Rhythm* 1999 (Broadway – Ensemble) (Drama League Award)
* *The Full Monty* (musical) 2001 (Broadway – Jerry Lukowski) (Tony Award Nomination, Drama League Award)
* *Oklahoma!* (revival) 2002 (Broadway – Curly) (Tony Award nomination)
* *Barefoot in the Park* (revival) 2006 (Broadway – Paul Bratter)
* *All My Sons* (revival) 2008 (Broadway – Chris Keller) *(10/16/08-1/11/09)*

## Referanser


## Eksterne lenker
*  patrickwilsonfans.googlepages.com  (Information support for this wikipedia page)
*
Nils Dahlström

**Nils Dahlström** (født 11. april 1895 i Länna i Stockholm, død 16. januar 1945 i Solna) var en svensk skuespiller og filmprodusent.

Dahlström var gift med skuespilleren Rut Holm 1932–1935. 
 
## Filmografi
### Skuespiller
* 1933 – *[[Tystnadens hus]]*
* 1933 – *[[Ekstrakonstabelen]]*
*1933 – * Fridolf i løveburet*
* 1924 – *[[Löjen och tårar (1924)|Löjen och tårar]]*
### Produsent
*1942 – *Dollarmillionen* 
*1939 – *Rosor varje kväll*

## Eksterne lenker
*
Kuhmo

**Kuhmo** (før 1935: *Kuhmoniemi*) er en by og kommune i landskapet Kajanaland i Finland. Den grenser til kommunene Hyrynsalmi, Lieksa, Nurmes, Ristijärvi, Sotkamo og Suomussalmi. Kommunen har også cirka 120 kilometer lang grense mot Russland i øst. Kommunen er enspråklig finsk. Kuhmo hadde .

## Referanser


## Eksterne lenker
*
Hestehodetåken

:*Hestehodetåken er også navnet på en roman av [[Ola Bauer]]*

**Hestehodetåken** (også kjent som **Barnard 33**) er en mørk tåke i stjernebildet Orion. Tåken ligger rett under Alnitak, stjernen helt til venstre i Orions belte. Den er omtrent 1500 lysår fra solsystemet. Bredden på tåken er ca. et lysår. Den er en av de tåkene som er lettest gjenkjennelig på grunn av formen på skyene av støv og gass, som ligner mye på et hestehode. Formen ble først lagt merke til av Williamina Fleming i 1888 på en fotografisk plate.

## Eksterne lenker
* 
*
Rivalene

***Rivalene*** (originaltittel: *The Edge*) er en amerikansk actionthriller fra 1997 regissert av Lee Tamahori. Filmen handler om tre menn som forsøker å overleve i Alaskas ødemark etter en flystyrt. Etter en stund blir den ene angrepet og drept av en svært aggressiv bjørn. Hovedrollene spilles av Anthony Hopkins og Alec Baldwin. 

## Handling
Charles Morse er en intellektuell milliardær som er gift med den langt yngre fotomodellen Mickey Morse. Morse har over lengre tid hatt mistanke om at kona har et forhold til stjernefotografen Bob Green, men unnlater å konfrontere dem. Sammen med en fotoassistent drar de to mennene på en rekognoseringstur i Alaskas ødemark med fly. Da flyet krasjlander i en innsjø må de tre klare seg på egen hånd i ødemarken. Velberget på land klarer de tre å lage et leirbål, men alt blir kaos da fotoassistenten plutselig blir angrepet og drept av en aggressiv kodiakbjørn. Nå må de to arbeide sammen for i det hele tatt å overleve i villmarken. De forbereder seg på en kamp på liv og død med en særdeles aggressiv bjørn i hælene. Etterhvert blir også konflikten mellom Morse og Green avdekket.

## Om filmen
### Filmanmelderne og publikum
Filmen fikk blandet mottakelse av anmelderne og har oppnådd 63 % på Rotten Tomatoes. Den kjente amerikanske filmanmelderen Roger Ebert gav den brukbar mottakelse og endte på tre av fire stjerner.

Filmen gjorde det relativt dårlig kommersielt og innbrakte bare $43 millioner på verdensbasis, hvorav $27 millioner i USA. Den havnet på en 75-plass over de mest innbringende filmene i USA for 1997. 

### I Norge
Filmen fikk dårlig mottakelse av norske anmeldere. Både *[[Dagbladet]]s* og *[[VG]]s* anmeldere gav den terningkast to. Dagbladets anmelder skrev til kommentar at: «Dette villmarksdramaet med Anthony Hopkins og Alec Baldwin i kamp for livet i fjellheimen er det mest ufrivillig komiske som har vært vist på lerretet på denne siden av jul. Ubegripelig nok er manus levert av en så rutinert og oppegående forfatter som David Mamet. Han må ha lidd av forbigående blindhet». *VGs* anmelder skrev følgende kommentar: «Jeg har dyp sympati for den meget dannede multimillionær Anthony Hopkins, som får bruk for all sin teoretiske kunnskap på villstrå i ødemarken. Og der burde denne historien holdt seg. I stedet er den pådyttet en komplett ubrukelig krimhistorie, samt Elle MacPherson og bjørnen Bart». Filmsiden *Cinerama* gav den middels bra omtale i 2001 og endte på terningkast tre. De omtaler den som en spennende film, men at den etterhvert blir for forutsigbar. De gir kredit til Hopkins og Baldwins skuespillerinnsats.

## I rollene
*Anthony Hopkins: Charles Morse
*Alec Baldwin: Robert Green
*Elle Macpherson: Mickey Morse
*Harold Perrineau: Stephen
*L. Q. Jones: Styles 
* Kathleen Wilhoite: Ginny 
* David Lindstedt: James

## Referanser


## Eksterne lenker
* 
* Filmtrailer
Vear Idrettsforening

**Vear Idrettsforening** (stiftet 14. mai 1965) er et idrettslag på Vear i Tønsberg kommune. Foreningen driver med fotball, håndball og klatring, samt idrettsskole for de yngste og en trimgruppe. På årsmøtet i februar 2015 ble også Vear IF Discgolf tatt opp som undergruppe (**[[Frisbeegolf]]**, eller **[[discgolf]])**

I forbindelse med 50-årsjubileumet i 2015 utgis en jubileumsbok som beskriver Vear IFs 50 første år.

## Anlegg
Idrettsanlegget på Vear ligger ved både Vear skole og den kommunale flerbrukshallen Vearhallen. I Vearhallen er det håndballbane og klatrevegg som blant annet brukes av Vear IF. I forbindelse med åpningen av Vearhallen med klatrevegg ble det også startet et samarbeid med Sandefjord Klatreklubb. Sandefjord Klatreklubb ble etterhvert tatt inn i Vear IF som *SaVe Klatring*.

I 1984 ble Vear IF klubbhus ferdigstilt og åpnet i Melsomvikveien 565. Dette er inneholder både garderober, møterom og forsamlingslokale som leies ut til all slags arrangementer.

I 2008 åpnet klubben det nye baneanlegget med 7èr-bane på kunstgress og en ny 11èr-bane. I tillegg består idrettsanlegget av 3,7 kilometer med lysløype, treningsbane på grus, 11èr- og 7èr-fotballbane og sandvolleyballbane.

I 2012 åpnet skileikanlegg/akebakke med både flombelysning og bålplasser, som er opparbeidet ved hjelp av tippemidler og dugnad. Denne ligger i helårs-/lysløypas sydligste ende, med adkomst fra Bruaåsen.

Våren 2015 startet Vear IF Discgolf arbeidet med å lage en 18 hulls discgolfbane som vil gå i deler av helårsløypa.

## Eksterne lenker
*